b'\n_START_ARTICLE_\nMoe\n_START_SECTION_\nPrehrana\n_START_PARAGRAPH_\nZnanstveniki niso teh ptic nikoli opazovali pri hranjenju, a je prehrano mo\xc5\xbeno dolo\xc4\x8diti zaradi izobilja fosilnih ostankov. Moe so se hranile z listi ni\xc5\xbejih grmov in dreves. Za la\xc5\xbejo prebavo so goltale kamenje, ki jim je pomagalo pri drobljenju. Moe rodu Dinornis so lahko v \xc5\xbeelodcu hranile nekaj kilogramov kamenja.\n_START_SECTION_\nRazmno\xc5\xbeevanje\n_START_PARAGRAPH_\nMladi\xc4\x8d moe je potreboval kak\xc5\xa1nih deset let, da je zrasel v odraslo \xc5\xbeival. Dol\xc5\xbeina obdobja rasti je bila pri vseh vrstah moe podobna.\n_START_SECTION_\nJajca\n_START_PARAGRAPH_\nV muzejih je razstavljenih 36 jajc moe, najve\xc4\x8dje je dolgo 24 cm in \xc5\xa1iroko 17,8 cm. Jajca vseh vrst moe so bila bela; izjema je bila visokogorska moa, ki je nesla jajca modre do zelene barve.'